text: Så er det jul i legeparken
  03 december 2012 kl. 13.46
  Hver formiddag i de kommende uger er der Halløj i Julemandens Værksted i Madsby Legepark i Fredericia. Det er titlen på årets juleeventyr på Dukketeatret.
  Legeparkens julestue er åben fra kl. 10 til 14 - og der er mulighed for at reservere plads i et af madpakkehusene. Og hvis der ikke ligger for meget is på banen, er der mulighed for at køre i Mooncars. 
  Og vanen tro modtager julemanden gerne tegninger fra de besøgende børn.
  